टंला,अक्टबर 29: सुक्रबारनि मोनायाव क’कराझार पुलिस थानानि बेन्दोंआव थानाय घग्रापारानि 17 बोसोर बैसोनि सासे हिन्जावसाखौ गेन्द्राबिलाव सोलिपुबाय थानाय माइनाव फुजानि मेलानिफ्राय एबा क’कराझार टाउननिफ्राय 5 कि.मि. गोजानाव सोरबा सिनायनो मोनै सुबुंआ लांखारनानै जिनाहारि खालामना बुथारदोंमोन। हिन्जावसानि गोथै देहाखौ सनिबारनि बेलासिआव दुब्लिबारिआव आयथिंआव खाख्रबनाय आरो अरजों सावनायनि फोरमान मोन्नाय जादोंब्लाबो क’कराझार जिल्लानि मेलाया सोलिफुगासिनो दं।